32011R0208
L 058/29
SLUŽBENI LIST EUROPSKE UNIJE
02.03.2011.
UREDBA KOMISIJE (EU) br. 208/2011
od 2. ožujka 2011.
o izmjeni Priloga VII. Uredbi (EZ) br. 882/2004 Europskog parlamenta i Vijeća te uredaba Komisije (EZ) br. 180/2008 i (EZ) br. 737/2008 u vezi s popisom i nazivom referentnih laboratorija EU-a
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 19.(iv),
uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provodi radi provjere pridržavanja propisa o hrani i hrani za životinje te pravila o zdravlju i dobrobiti životinja (2), a posebno njezin članak 32. stavak 5.,
uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i suzbijanju određenih bolesti akvatičnih životinja (3), a posebno njezin članak 55. stavak 1.,
budući da:
(1)
Uredbom (EZ) br. 882/2004 utvrđuju se opće zadaće, dužnosti i zahtjevi za referentne laboratorije Zajednice za hranu i hranu za životinje te za zdravlje životinja i žive životinje. Referentni laboratoriji Zajednice za hranu i hranu za životinje navedeni su u dijelu I., a oni za zdravlje životinja i žive životinje u dijelu II. Priloga VII. navedenoj Uredbi.
(2)
Uredbom Komisije (EZ) br. 180/2008 od 28. veljače 2008. o referentnom laboratoriju Zajednice za bolesti kopitara osim konjske kuge i izmjenom Priloga VII. Uredbi (EZ) br. 882/2004 Europskog parlamenta i Vijeća (4), Agence Française de Sécurité Sanitaire des Aliments (AFSSA) sa svojim istraživačkim laboratorijima za patologiju životinja i zoonozu te za patologiju i bolesti kopitara, koji se nalazi u Francuskoj, imenovan je kao referentni laboratorij Zajednice za bolesti kopitara osim konjske kuge.
(3)
Uredbom Komisije (EZ) br. 737/2008 od 28. srpnja 2008. o imenovanju referentnih laboratorija Zajednice za bolesti rakova, bjesnoću i tuberkulozu goveda, utvrđivanju dodatnih odgovornosti i zadaća za referentne laboratorije Zajednice za bjesnoću i tuberkulozu goveda te izmjenom Priloga VII. Uredbi (EZ) br. 882/2004 Europskog parlamenta i Vijeća (5), Laboratoire d’études sur la rage et la pathologie des animaux sauvages of the Agence Française de Sécurité Sanitaire des Aliments (AFSSA), Nancy, Francuska, imenovan je kao referentni laboratorij Zajednice za bjesnoću.
(4)
Francuska i Danska službeno su obavijestile Komisiju o promjenama koje se odnose na naziv laboratorija navedenih u tim uredbama. Dodatno, nakon stupanja na snagu Ugovora iz Lisabona, laboratoriji navedeni u Prilogu VII. Uredbi (EZ) br. 882/2004, ranije zvani „referentni laboratoriji Zajednice” sada se trebaju zvati „referentni laboratoriji Europske unije (EU-a)”.
(5)
Važno je ažurirati popis referentnih laboratorija EU-a kako su navedeni u uredbama (EZ) br. 882/2004, (EZ) br. 180/2008 i br. 737/2008. Navedene Uredbe stoga treba na odgovarajući način izmijeniti.
(6)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog VII. Uredbi (EZ) br. 882/2004 zamjenjuje se tekstom u Prilogu ovoj Uredbi.
Članak 2.
U Uredbi (EZ) br. 180/2008 članak 1. zamjenjuje se sljedećim:
„Članak 1.
1. Agence nationale de sécurité sanitaire de l’alimentation, de l’environnement et du travail (ANSES) sa svojim laboratorijima za zdravlje životinja i bolesti kopitara, Francuska, ovim se imenuje kao referentni laboratorij EU-a za bolesti kopitara osim konjske kuge od 1. srpnja 2008. do 30. lipnja 2013.
2. Funkcije, zadaće i postupci u vezi sa suradnjom laboratorija odgovornih za dijagnosticiranje infektivnih bolesti kopitara u državama članicama s referentnim laboratorijem EU-a iz stavka 1. utvrđene su u Prilogu ovoj Uredbi.”
Članak 3.
U članku 2. Uredbe (EZ) br. 737/2008 prvi stavak zamjenjuje se sljedećim:
„Laboratoire de la rage et de la faune sauvage de Nancy of the Agence nationale de sécurité sanitaire de l’alimentation, de l’environnement et du travail (ANSES), Francuska, ovim se imenuje kao referentni laboratorij EU-a za bjesnoću od 1. srpnja 2008. do 30. lipnja 2013.”
Članak 4.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. ožujka 2011.